Ensku meistararnir í Manchester City unnu sinn riðil og geta mætt Atletico Madrid , Borussia Dortmund , Lyon , Napoli eða Real Madrid . Ríkjandi Evrópumeistarar Liverpool unnu líka sinn riðil og mæta einu af eftirtöldum liðum : Atalanta , Atletico Madrid , Borussia Dortmund , Lyon eða Real Madrid . Tottenham komst alla leið í úrslitaleik Meistaradeildarinnar síðasta vor en að þessu sinni gæti mótherjinn verið svakalegur í sextán liða úrslitunum . Tottenham gæti þar mætt Barcelona , Juventus , RB Leipzig , Paris Saint-Germain eða Valencia . Chelsea endaði í öðru sæti í sínum riðli og liðið mætir einu af eftirtöldum liðum : Barcelona , Bayern Munich , Juventus , RB Leipzig eða Paris Saint-Germain .